የናይሮቢ ኤምባሲ 64 ያህል ዜጎችን ወደ ሃገር ቤት መለሰ
በናይሮቢ የሚገኘው የኢፌዴሪ ኤምባሲ አስፈላጊ የጉዞ ሰነድ ሳይዙ በሰዎች አዘዋዋሪዎች አማካኝነት ድንበር አቋርጠው ወደ ኬንያ በመግባታቸው በተለያዩ ማረምያ ቤቶች ታስረው የነበሩ 64 ዜጎችን ወደ ሀገር ቤት መለሰ።ኤምባሲው ወደ ኢትዮጵያ መመለስ ቢችልም በህገወጥ አዘዋዋሪዎች አማካኝነት አቆራርጠው ወደ ደቡብ አፍሪካ ለመሄድ ሲሉ በኬንያ የፀጥታ ኃይሎች በቁጥጥር ስር የዋሉ ናቸው ተብሏል።በኬንያ የፖሊስ ኃይል በቁጥጥር ስር ውለው ካዮሌ ፖሊስ ጣቢያ ከነበሩት ኢትዮጵያውያን መካከል 54 ያህል፤ እንዲሁም ሞያሌ የነበሩት 10 ኢትዮጵያውያንን ኤምባሲው ከኬንያ መንግስት ጋር ባደረገው ድርድርና ማግባባት ክሳቸው ተቋርጦ ወደ ሀገራቸው እንዲመለሱ አድርጓል፤ በናይሮቢ የሚገኘው የኢትዮጵያ ኤምባሲ ለጣቢያችን በላከው መረጃ።በአገሪቱ አምስት ኢትዮጵያውያን ከህገወጥ አዘዋዋሪዎች ጋር ግንኙነት አላቸው በሚል ፖሊስ ለተጨማሪ ምርመራ ያስፈልጋቸዋል በማለቱ ኤምባሲው የቅርብ ክትትል እየተደረገባቸው እንደሚገኝ አስታውቋል።በኬንያ የኢፌዲሪ ኤምባሲ በኬንያ እና ሌሎች በተወከለባቸው ሀገራት (ኮሞሮስ፣ ማላዊ እና ሲሼልስ) የሚገኙ ኢትዮጵያውያንን ወገኖቻችንን መብት ለማስከበርና ክብራቸውን ለማስጠበቅ ከሀገሪቱ የኢሚግሬሽን ኃላፊዎች ጋር በቅርበት ተባብሮ እየሰራ የሚገኝ መሆኑን አስታውቋል።በኬኒያ ናይሮቢ የሚገኘው የኢትዮጵያ ኤምባሲ በግንቦት 2011 ዓ.ም ኤምባሲው 500 ያህል ዜጎቸን ወደ ሀገር ቤት መመለሱንም ኤምባሲው አስታውቋል ።